เครียดมากเลยคะ กลัวว่าพ่อจะเป็นอะไรร้ายแรง คือเมื่อวันที่13 กพ. 62 พ่อหนูอ้วกเป็นเลือดได้เข้ารับการรักษาที่โรงพยาบาลแห่งหนึ่ง บอกว่าเป็นเส้นเลือดฝอยแตกในกระเพาะ หลังรักษาออกจากโรงพยาบาลได้10กว่าวัน พ่อมีอาการท้องอืด แน่นท้อง ไม่ค่อยผ้ายลม ถ่ายออกนิดหนึ่ง มีท้องบวม ป่องๆ เหมือนคนคาท้อง มาได้3-4วันแล้ว อาการก็ยังเป็นเหมือนเดิม แต่ก็ยังทำงานปกติ แต่ไม่ทำงานหนัก หลังจากออกจากโรงพยาบาลพ่อก็ไม่กินเหล้า สูบบุหรี่อีก พ่อหนูเป็นอะไรคะ พ่อหนูจะเป็นโรคเกี่ยวกับอะไรคะ (พ่อกินเหล้ามานานหลายปี แต่ไม่ถึงขั้นติดที่จะต้องกินทุกวัน แต่ช่วงทำงานไร่สวนจะกลับมากินยาดองวันละเป็กก่อนกินข้าว) อาการแบบนี้สัญญาณเตือนว่าเป็นโรคอะไรคะ แล้วควรทำอย่างไงดีคะ
สวัสดีค่ะ อาการอาเจียนเป็นเลือดที่เกิดขึ้น หากมีประวัติการดื่มเหล้ามานานหลายปี แม้จะไม่ได้ดื่มทุกวัน ก็จะน่าจะทำให้เกิดแผลในกระเพาะอาหาร หรือเกิดมีหลอดเลือดโป่งพองในหลอดอาหารและแตกออก ซึ่งหลอดเลือดที่โป่งพอง เกิดจากผลของโรคตับแข็ง ซึ่งเกิดจากการแอลกอฮอล์ได้สำหรับอาการท้องอืด แน่นท้อง ท้องบวม ป่อง ไม่ค่อยผายลม ก็คืออาการของท้องอืด ซึ่งเกิดจากการมีแก๊สในทางเดินอาหารมาก ซึ่งสาเหตุก็อาจเกิดจาก-โรคกระเพาะอาหารอักเสบ หรือมีกระเพาะอาหารเป็นแผล ซึ่งแม้จะหยุดดื่มแอลกอฮอล์ไปแล้ว ก็ไม่ได้ทำให้โรคหายไปในทันที- การทานอาหารที่ทำให้เกิดแก๊สหรือเครื่องดื่มที่มีแก๊ส เช่น น้ำอัดลม ถั่ว เมล็ดธัญพืชต่างๆ ทานอาหารที่ย่อยยาก เช่น เนื้อสัตว์เป็นปริมาณมาก การทานอาหารเร็วไป ไม่เคี้ยวให้ละเอียด- มีนิ่วในถุงน้ำดี นอกจากท้องอืด ก็จะมีอาการปวดท้องบริเวณลิ้นปี่หรือใต้ชายโครงขวา- มะเร็งในกระเพาะอาหาร ซึ่งนอกจากอาการท้องอืด ก็จะทำให้มีอาการปวดท้อง เบื่ออาหาร มีน้ำหนักลด- ผลจากการทานยาบางชนิด ยาแก้ปวดในกลุ่มโอปิออยด์ ยาเสริมธาตุเหล็ก แคลเซียม เป็นต้นในเบื้องต้น แนะนำให้พ่อทานเฉพาะอาหารที่ย่อยง่าย ไม่ทานอาหารสจัด ไม่ทานอาหารที่มีไขมันสูง เคี้ยวช้าๆ ให้ละเอียด ไม่ทานอาหารครั้งละปริมาณมากเกินไป ไม่ทานเนื้อสัตว์ปริมาณมาก ไม่ดื่มน้ำอัดลม อัดแก๊สต่างๆ ไม่ดื่มชา กาแฟ และควรเลิกการดื่มแอลกอฮอล์และสูบบุหรี่ต่อไปค่ะนอกจากนี้ อาจหายามาทานบรรเทาอาการในเบื้องต้น ได้แก่ ไซเมทิโคน (simethicone), ไดเจสติน (digestin), มาเจสโต (magesto-F) เป็นต้น แต่หากอาการไม่ดีขึ้น ก็ควรกลับไปพบแพทย์ที่ทำการรักษาเรื่องอาเจียนเป็นเลือดที่เกิดขึ้นค่ะ